open-index/open-wikipedia-markdown huggingface dataset:
Brīva pakalpojumu kustība Eiropas Savienībā

**Brīva pakalpojumu kustība Eiropas Savienībā** ir viena no četrām pamatbrīvībām, kas veido ES iekšējā tirgus pamatu. Tā paredz, ka uzņēmējiem no jebkuras dalībvalsts ir tiesības sniegt pakalpojumus citās dalībvalstīs, neizveidojot tur pastāvīgu uzņēmumu. Šī brīvība ļauj ES pilsoņiem un uzņēmumiem brīvi piedāvāt un saņemt pakalpojumus pāri robežām.

Brīva pakalpojumu kustība attiecas uz plašu pakalpojumu klāstu, piemēram, uzņēmējdarbības konsultācijām, finanšu pakalpojumiem, tūrismu, izglītību, veselības aprūpi un daudzām citām nozarēm. Tomēr ir daži izņēmumi un ierobežojumi, piemēram, valsts drošības, sabiedriskās kārtības vai veselības aizsardzības dēļ.

## Ārējās saites
Diena bez krūštura

**Diena bez krūštura** ir ikgadējs pasākums, ko atzīmē 13. oktobrī. Šajā dienā sievietes mudina nevalkāt krūšturi, lai veicinātu izpratni par krūts vēzi. Pirmo reizi dienu bez krūštura atzīmēja , tomēr trīs gadus vēlāk šo dienu pārcēla uz Krūts vēža apkarošanas mēnesi — oktobri. Sociālajo mediju lietotājus aicina publicēt ziņas, izmantojot mirkļbirku *#nobraday*, lai veicinātu izpratni par krūts vēža simptomiem un veicinātu dzimumu līdztiesību. Tāpat kustība mudina sievietes ievietot sociālajos medijos attēlus, kuros viņas nevalkā krūšturi. Dažas sievietes uzskata, ka diena bez krūštura ir politisks paziņojums, savukārt citas dod priekšroku ērtībai, atmetot to, ko uzskata par ierobežojošu un neērtu apģērbu.

Diena bez krūštura izplatījusies visā pasaulē. Ideja par šādu dienu radās pēc medicīnas pasākuma Toronto, Kanādā, kurā mudināja krūts vēzi pārslimojušos apsvērt rekonstruktīvās ķirurģijas iespējas. Daži šo dienu uzskata par sieviešu ķermeņa seksualizāciju un izmantošanu, vienlaikus noniecinot nopietnu slimību.
Jans Kačmareks

**Jans Andžejs Pavels Kačmareks** (; dzimis , miris ) bija poļu komponists.

Viņš sarakstījis mūzikālo pavadījumu vairāk nekā 70 mākslas un dokumentālajām filmām, tostarp filmai "Meklējot Nekurzemi" (2004), par ko ieguva Amerikas Kinoakadēmijas balvu kategorijā "Labākā oriģinālmūzika" un Nacionālās kinofilmu pārraudzīšanas padomes balvu. Citi nozīmīgi filmu skaņu celiņi ir filmām "Hatiko — uzticamais draugs" (2009), "Neuzticīgā" (2002), "Vakars" (*Evening*, 2007), *[[The Visitor]]* (2007) un "Vašingtona laukums" (*Washington Square*, 2007).

## Atsauces

## Ārējās saites
Elsmīrporta

**Elsmīrporta** () ir ostas pilsēta Anglijā, Češīras ceremoniālās grāfistes Češīras Rietumu un Česteras unitārās pašvaldības administratīvais centrs un otra lielākā apdzīvotā vieta. Atrodas grāfistes rietumos Mērzi estuāra dienvidu krastā  no grāfistes galvenās pilsētas Česteras un  no valsts galvaspilsētas Londonas.

## Vēsture
Pilsēta radusies 19. gadsimta sākumā pie būvējamā Elsmīras kanāla ziemeļu ieejas. Elsmīras kanāls tika plānots kā kuģojams ūdensceļš, kas savienotu Mērzi ar Sevērnu. Tā nosaukums cēlies no Elsmīras pilsētiņas Šropšīrā, kur notika pirmā kanāla būvniecības iniciatoru sanāksme. Kanāls nekad netika pilnībā pabeigts tā augsto izmaksu un krītošā pieprasījuma dēļ.

Pilsēta izauga ap ostas infrastruktūru, iekļaujot vairākas senas apdzīvotas vietas, dažas no tām minētas 1086. gadā Pastardienas grāmatā. 1866. gadā Elsmīrportas un Vitbihītas ciemi tika nodalīti patstāvīgā pagastā, bet 1911. gadā to apvienoja ar Neterpūlas, Overpūlas un Vitbi pagastiem. Elsmīrporta strauji auga, šeit attīstījās naftas pārstrāde, metalurģija, ķīmiskā rūpniecība, bet no 1960. gadiem arī autobūve (*Vauxhall*).

Mūsdienās pilsētā attīstās arī tūrisma nozare — šeit atrodas Nacionālais ūdensceļu muzejs un *Blue Planet* akvārijs.

## Atsauces

## Ārējās saites
Nortviča

**Nortviča** () ir pilsēta un pagasts Anglijā, Češīras ceremoniālās grāfistes Češīras Rietumu un Česteras unitārajā pašvaldībā. Atrodas grāfistes vidusdaļā Vīveras un Deinas upju satekā  no grāfistes galvenās pilsētas Česteras un  no valsts galvaspilsētas Londonas. Vēsturiski nozīmīgs sāls ieguves centrs.

## Vēsture
Apdzīvotā vieta zināma kopš romiešu laikiem, kad šeit pie sāls raktuvēm un Vīveras šķērsošanas vietas pastāvēja *Condate* pilsētiņa. Apdzīvotā vieta minēta Pastardienas grāmatā 1086. gadā kā *Norwich* muiža. 13. gadsimta beigās Nortvičai piešķira boro statusu un līdz 17. gadsimtam tā attīstījās kā tirgus pilsētiņa. 1670. gados, meklējot akmeņogles, no jauna tika atklātas akmenssāls iegulas. 19. gadsimtā tika mainīta sāls ieguves metode, tradicionālo kalnraču tehnoloģiju aizvietojot ar ūdens iesūknēšanu raktuvē un sāls šķīduma izsūknēšanu, no kura vēlāk iztvaicēja sāli. Šāda metode noveda pie vairākiem zemes iegruvumiem. Veco raktuvju stabilizēšanas programma tika pabeigta 2007. gadā. 19. gadsimta otrajā pusē pilsētā attīstījās sodas ražošana, kur par izejmateriālu izmantoja sāli un kas izraisīja ievērojamu vides piesārņojumu. 

## Atsauces

## Ārējās saites
Cella

thumb|370px|Periptera plāns ar cellu/naosu (iekrāsots tumši pelēks)
**Cella** ( — "istabiņa, celle") jeb **naoss** () (šaurā nozīmē) ir sengrieķu vai romiešu tempļa centrālā telpa. Cella, kurā atradās pielūdzamā dieva statuja, tika uzskatīta par dievības istabu un parasti apmeklētajiem bija slēgta. Centrālā kulta darbība — upurēšana — tika veikta ārpus cellas, bet pienesta tika uz altāra ārpus tempļa. Nedaudz atšķirīgi, it īpaši Sicīlijā (piemēram, Selinuntē), bija agrīnajos grieķu tempļos līdz pat agrīnajam klasiskajam periodam, kad aiz cellas atradās atsevišķa īpaša telpa, kurā tika novietota dieva statuja. Šī telpa saucās aditons, un ieeja tajā bija ļauta vienīgi tempļa priesteriem.

## Arhitektūra
thumb|left|230px|Ieeja Partenona cellā
thumb|270px|Hēras tempļa cellas kolonāde Pestumā
Bez logiem veidotajā cellā dabiskais apgaismojums parasti ienāca vienīgi caur ieejas durvīm. Lai balstītu griestu un jumta konstrukciju, lielākajos tempļos cellā nācās uzstādīt kolonnas. Kamēr agrīnajos tempļos bieži vien bija tikai viena vidējā kolonnu rinda (piemēram, Dēlā, Naksiešu nams; Pestumā, tā sauktā bazilika), parasti divas kolonādes sadalīja cellu trīs jomos, ievērojami lielākajā centrālajā jomā un divās šaurākās sānu ejās. Sākot ar vēlās arhaikas laiku, kolonādes cellās tika veidotas vienkārši tīri formāli arī "kanoniskajos" doriešu ordera tempļos, pat ja tie bija tik nelieli, ka nekādi balsti nebija nepieciešami. Atšķirībā no joniešu ordera tempļiem, doriskajos tempļos kolonādes tika veidotas divos stāvos viena virs otras tā, ka sānu jomu augšstāvā (*ὑπερῷον*) tika izveidotas galerijas (piemēram, Afaijas templis Eginā). Tā vietā, lai cellu sadalītu trijos gareniskos jomos, klasiskā perioda Partenona cellā bija izveidots U-veidīgs sānu joms. Daudzos tempļos cella tika nedaudz piepacelta, salīdzinot ar pārējām tempļa daļām. Hipetra tempļos cellas vietā bija izveidots iekšējais pagalms, saukts par sekosu (*σηκός*).

## Citi termina pielietojumi
Indiešu tempļos ir vissvētākā kulta telpa, saukta par garbhagrihu — "dzemdes istabu", kuras platība ir tikai daži kvadrātmetri. Šajā telpā bez logiem ir izvietots Šivas lingams vai kāds kulta tēls, un tajā var ieiet tikai priesteri, brahmaņi. Arheologu darbos šādas telpas sauc par "cellām" vai "svētnīcām".

Vēlajos antīkajos laikos un viduslaikos par "cellām" sauca arī nelielas kapelas vai mūku istabas jeb celles.

## Atsauces
Kaczmarek

***Kaczmarek*** ir poļu uzvārds. Šis ir 18. izplatītākais uzvārds Polijā (2009. gadā  cilvēki) un otrs populārākais Lielpolijā () un Lubušas zemē (). Uzvārds ir senpoļu valodas vārda *karczmarz* deminutīvs, kas nozīmē "krodzinieks".

*Kaczmarek* var būt:

* Kačmareka — uzvārds sieviešu dzimtē;
* Kačmareks — uzvārds vīriešu dzimtē;

## Atsauces
Gorku pilskalns

**Gorku pilskalns** ir pilskalns, kas atrodas Ludzas novada Ņukšu pagastā. 

## Vēsture
Pilskalnu uzmērīja Franča Baloža ekspedīcija 1925. gadā. 1970. gados pilskalnā ierīkoja smilšu karjeru, ɡrants rakšana turpinājās līdz 1990. gadiem. 

1997. gadā arheologi apsekošanas laikā konstatēja, ka noraktas divas trešdaļas pilskalna. Bija iznīcināta visa pilskalna centrālā daļa. Karjera norakumu malā arheologi toreiz konstatēja pusmetru biezu kultūrslāni, tika atrastas trauku lauskas un senlietas.

## Atsauces

## Ārējās saites

* Gorku pilskalns
Debesu vārti

**"Debesu vārti"** () ir 1980. gada ASV vesterna filma, kuras režisors un scenārija autors ir Maikls Čimino. Filmā galvenās lomas atveido Kriss Kristofersons, Kristofers Volkens, Džons Hērts, Sems Voterstons, Breds Dorifs, Izabella Ipēra, Džefs Bridžess un Džozefs Kotens.

Filma stāsta par konfliktu starp bagātiem vietējiem zemju īpašniekiem un nabadzīgiem eiropiešu imigrantiem 19. gadsimta beigās Vaiomingā.

Filmas uzņemšana saskārās ar ievērojamām problēmām, kā izmaksu pārsniegšanu, daudzām pārfilmētām ainām, dzīvnieku ļaunprātīgu izmantošanu un Čimino autoritatīvo režisora stilu. Filmas budžets sasniedza 44 miljonus ASV dolāru, pārsniedzot sākotnējo budžetu gandrīz četras reizes. Sākotnējā filmas versija bija 5 stundas un 25 minūtes gara, bet, tā kā *[[United Artists]]* atteicās izplatīt tik garu filmu, Čimino to saīsināja līdz 3 stundām un 39 minūtēm.

Filmas "Debesu vārti" pirmizrāde notika . Filma saņēma tik sliktas kritiķu atsauksmes, ka *United Artists* pārtrauca izrādīt filmu kinoteātros. Čimino filmu saīsināja līdz divarpus stundām un *United Artists* filmu atsāka izrādīt pēc gada, saņemot tikpat negatīvas atsauksmes. Galu galā tā nodēvēta par vienu no visu laiku sliktākajām filmām. Filma nopelnīja tikai 3,5 miljonus dolāru, kļūstot par vienu no visu laiku lielākajām finansiālajām neveiksmēm. Filmas neveiksme iezīmēja "Jaunās Holivudas" ēras beigas un daudz striktāku kinostudiju kontroli pār filmām. Filmas sliktā slava un finansiālā neveiksme ietekmēja arī *United Artists* pārdošanu *[[Metro-Goldwyn-Mayer]]*, beidzot tās kā neatkarīgas studijas pastāvēšanu.

Mūsdienās filmas vērtējums ir krietni uzlabojies, īpaši izceļot 2012. gadā izlaisto 219 minūšu garo "režisora versiju". 2015. gadā *[[BBC]]* filmu "Debesu vārti" iekļāva savā 100 visu laiku labāko amerikāņu filmu saraksta 98. vietā.

## Atsauces

## Ārējās saites
Aditons

thumb|340px|Periptera plāns ar aditonu (iekrāsots tumši pelēks).
**Aditons** ( — "neienākt", ) ir sengrieķu tempļa cellas aizmugurējā daļa, kas no ārpuses ir pilnībā slēgta. Aditons bieži vien bija neliela zona no ieejas pašā tālākajā cellas galā. Piemēram, Delfu Apollona templim tā izmēri bija tikai 2,7 x 3,7 m.

Dažos senajos tempļos, īpaši orākulu vai dziedinātāju dievību tempļos, vissvētākajās vietās, pielūdzamās dievības tēls bija nodalīts no tempļa galvenās telpas, un tur varēja ieiet vienīgi priesteri. Tā Delfu Apollona tempļa aditonā Pītija, sēžot uz trijkāja, pavēstīja dieva vārdus, kurus pēc tam priesteri nodeva taujājošajiem ticīgajiem.
thumb|260px|Selinuntes E tempļa aditona paliekas.

Tas, ka aditons bija nodalīts no cellas, tempļa galvenās telpas, ir skaidrs no Lukāna citāta, kur priestere slepenā telpā sargās no vardarbīgiem uzbrukumiem, kurus tai nākas ciest stimulatoru dēļ, kurus tai nākas lietot miega laikā, tādējādi stimulējot pravietisko aizrautību (*pavens adyti penetrale remoti fatidicum*). Tādēļ, kā norāda Lukāns, viņa paliek templī un atsakās ieiet aditonā vai alā (*antrum*) līdz brīdim, kad viņai liks tur ieiet.

Aditoni ir sastopami pārsvarā 6. gadsimta pr.Kr. tempļu celtnēs. Vēlākā periodā tie ir ļoti reti, un lielākoties konstatējami grieķu pasaules rietumos (Sicīlijā un Dienviditalijā, īpaši Selinuntes tempļos).

Dažreiz aditons tiek lietots kā sinonīms vārdam "abatons". Šis termins agrāk nebija izplatīts, un tikai mūsdienās ir nokļuvis nomenklatūrā. Mūsdienu zinātnē šis termins var apzīmēt arī tempļa visdziļāko sakrālo telpu senajās Tuvo Austrumu kultūrās, kas bija pirms klasiskās Grieķijas, piemēram, senajā Izraēlā. Tas ir zināms arī ar dažādiem nosaukumiem, piemēram, "vissvētākā vieta" jeb "debirs" (*דְּבִיר‎*).

## Atsauces
Nacionālā kinofilmu pārraudzīšanas padome

**Nacionālā kinofilmu pārraudzīšanas padome** (, saīsināti NBR) ir Ņujorkas filmu entuziastu bezpeļņas organizācija. Organizācijas decembra sākumā pasniegtās balvas uzskata par priekšvēstnesi filmu balvu sezonai, kuras kulminācija ir Amerikas Kinoakadēmijas balvu pasniegšanas ceremonija.

## Pirmsākumi
Organizācijas, kas tagad ir privāta filmu entuziastu organizācija, pirmsākumi meklējami 1909. gadā, kad Čārlzs Sprags Smits ar domubiedriem izveidoja Ņujorkas Kinofilmu cenzūras padomi (*New York Board of Motion Picture Censorship*), lai sniegtu ieteikumus mēra birojam par pretrunīgi vērtētajām filmām. Tā ātri kļuva zināma kā Nacionālā kino cenzūras padome (*National Board of Motion Picture Censorship*). Lai palīdzētu izvairīties no valdības kino cenzūras, Nacionālā padome kļuva par neoficiālu jauno filmu koordinācijas centru. Padomes mērķis bija atbalstīt filmas un aizstāvēt jauno "tautas mākslu", kas pārveidoja Amerikas kultūras dzīvi. 1916. gada martā padome mainīja savu nosaukumu uz Nacionālo kinofilmu pārraudzīšanas padomi (*National Board of Review of Motion Pictures*), lai izvairītos no pretrunīgi vērtētā vārda "cenzūra".

Producenti iesniedza savas filmas padomei pirms kopiju izgatavošanas; viņi piekrita izgriezt visus kadrus, ko padome uzskatīja par nepieņemamiem, līdz pat visas filmas iznīcināšanai. No 1916. gada līdz 1950. gadiem tūkstošiem filmu galvenajos titros bija rakstīts *Passed by the National Board of Review*, kamēr padome nesāka zaudēt finansiālo atbalstu, daļēji tāpēc, ka Kinofilmu asociācija (MPAA) aizēnoja padomi attiecībā uz filmu cenzūru.

1930. gadā Nacionālā kinofilmu pārraudzīšanas padome bija pirmā, kas izvēlējās 10 gada labākās filmas angļu valodā un 10 labākās ārzemju filmas, un joprojām ir pirmā kritiķu iestāde, kas paziņoja par ikgadējām balvām.

## Publikācijas
Nacionālā kinofilmu pārraudzīšanas padome guvusi starptautisku atzinību ar savām publikācijām, kas kopā veido vecāko filmu apskatu un komentāru publikāciju ASV. Daudzas vēsturiskās publikācijas mūsdienās apskatāmas Mediju vēstures digitālajā bibliotēkā.

* *Film Program* (1917—1926)
* *Exceptional Photoplays* (1920—1925)
* *Photoplay Guide to Better Movies* (1924—1926)
* *National Board of Review Magazine* (1926—1942)
* *New Movies* (1942—1949)
* *Films in Review* (drukāts: 1950—1997; tiešsaistē: 1997—pašlaik)

## Atsauces

## Ārējās saites
* 
* ''Films in Review''
Ārlingtonas ceļš

**"Ārlingtonas ceļš"** () ir 1999. gada Apvienotās Karalistes un ASV drāmas filma, kuras režisors ir Marks Pellingtons. Filmā galvenās lomas atveido Džefs Bridžess, Tims Robinss, Džoana Kjūsaka, Houpa Deivisa un Roberts Gosets.

Filma stāsta par universitātes profesoru, kļuvušu par atraitni, kuram rodas aizdomas, ka viņa kaimiņi ir teroristi, un viņš kļūst apsēsts ar kaimiņu plānu atmaskošanu.

Filmas "Ārlingtonas ceļš" pirmizrāde notika . Filma saņēma galvenokārt pozitīvas kritiķu atsauksmes.

## Atsauces

## Ārējās saites
Virala

**Viralas boro** () ir metropoles boro (distrikts) Anglijā, Mērzisaidas grāfistē. Atrodas grāfistes dienvidrietumos, aizņemot Viralas pussalas ziemeļu daļu un robežojas dienvidos ar Češīru, bet tās krastus apskalo Dī estuārs rietumos, Īrijas jūras Liverpūles līcis ziemeļos un Mērzi estuārs austrumos. Distrikta administratīvais centrs ir Volasi, bet lielākā apdzīvotā vieta — Bērkenheda.

## Vēsture
Metropoles distrikts tagadējās robežās izveidots 1974. gada 1. aprīlī, apvienojot Češīras grāfistei piederējušos Bērkenhedas un Volasi grāfistes boro ar Bebingtonas municipālo boro un Hoileikas un Viralas urbānajiem distriktiem un iekļaujot to jaunizveidotajā Mērzisaidas grāfistē.

## Administrācija
Administratīvi visa Viralas boro teritorija ir vienota ārpuspagastu teritorija (*unparished area*), ko pārvalda boro padome, bet tajā izšķir vairākas pilsētas: Bērkenheda ( iedzīvotāji), Volasi (), Bebingtona (), Hezvola (), Vestkērbi (), Bromboro () un Hoileika ().

## Atsauces

## Ārējās saites

*
Austrumu bitene

**Austrumu bitene** (*Geum aleppicum*) ir biteņu suga. Tā ir sastopama  Ziemeļamerikā un Eirāzijā, tostarp retumis gandrīz visā Latvijas teritorijā, neiekļaujot valsts rietumu daļu, kur sastopama ļoti reti.

## Apraksts
Austrumu bitene ir daudzgadīgs, 35—90 cm garš lakstaugs. Tam ir stāvs, pastīvs, zaļgans (pie pamata dažreiz sārti brūnis) stublājs, kas ziedkopā zaro un ir klāts ar sarveida matiņiem. Lapas uz stublāja stāv pamīšus, tās ir trīsstarainas, to kāts īss, pielapes lielas, ar zobainu malu. Lapu daivas slaidas, gals smails. Piezemes lapas koklesveidīgas. Ziedi stāvi, izvietoti pa vienam stublāja vai zara galā. Vainaglapas ir dzeltenas. Sēklotne un irbuļa pamats blīvi klāti ar gariem matiņiem. Auglis ir iegarens, blīvs riekstiņu kopauglis, riekstiņš ar paliekošu irbuli. Zied no jūnija līdz augustam.

## Atsauces

## Ārējās saites
Krievu sala

thumb|300px|Krievu sala 1937. gada Rīgas pilsētas plānā.
**Krievu sala** ir neliela sala Voleru ziemeļu daļā, Daugavas lejtecē pie Hapaka grāvja ietekas. Krievu sala mūsdienās ir daļa no Rīgas brīvostas teritorijas.

## Vēsture

### 18.—20. gadsimts
Izveidojusies 18. gadsimta pirmajā pusē, taču laika gaitā daļēji noskalota un pārveidota. Salas daļa gar Beķera grāvi līdz 20. gadsimta sākumam bija atsevišķi nodalīta. 19. gadsimta beigās un 20. gadsimta sākumā salu sauca par **Komandanta salu** (vācu: *Kommandantenholm)*, kā arī par **Ģenerāļa salu** (krievu: *остров Генеральский*). Kopš 1940. gadiem Krievu sala ir pussala.

### Mūsdienas
Jau 19. gadsimtā, plānojot Rīgas ostas attīstību, Krievu salu definēja kā perspektīvu ogļu termināla celtniecības vietu, bet tikai 21. gadsimta sākumā notika strauja Krievu salas infrastruktūras attīstība. Lai atbrīvotu Rīgas pilsētas centru no ogļu kravām, 2009. gadā akmeņogļu pārkraušanu pārcēla no pilsētas centra uz Krievu salu, izveidojot salā jaunus ogļu pārkraušanas termināļus. Projektu uzsāka 2012. gadā, Krievu salas termināļa pamatinfrastruktūras izbūvi, ieskaitot četras dziļūdens piestātnes, noslēdzot 2015. gada beigās.

2017. gadā Rīgas brīvostas pārvaldes uzsāka papildu infrastruktūras būvdarbus, tostarp administratīvo un tehnoloģisko ēku izbūvi, kā arī specializētu ogļu izkraušanas, smalcināšanas, transportēšanas un kuģos iekraušanas iekārtu uzstādīšanu. 2018. gada beigās Krievu salas termināli nodeva ekspluatācijā, kravu apkalpošanas operācijas uzsākot 2019. gada sākumā. Kopējās projekta izmaksas lēsa 171 miljonu eiro apmērā, ko daļēji līdzfinansēja no ES fondiem.

## Atsauces
Dženna Ortega

**Dženna Marija Ortega** (; dzimusi ) ir amerikāņu aktrise.

Ieguvusi atpazīstamību ar lomu televīzijas seriālos "Jaunava Džeina" (*Jane the Virgin*, 2014—2019) un *[[Stuck in the Middle]]* (2016—2018). Piedalījusies arī *[[Netflix]]* seriālos *[[You]]* (2019), un *[[Wednesday]]* (2022—pašlaik), par ko tikusi nominēta Zelta globusa balvai, ''Emmy'' balvai un Ekrāna aktieru ģildes balvai.

Piedalījusies arī tādās filmās kā *[[The Fallout]]* (2021), "Kliedziens" (2022), "X" (2022), "Kliedziens 6" (2023), *[[Miller's Girl]]* (2024), "Bītldžūss Bītldžūss" (2024) un "Vienradža nāve" (2025).

## Ārējās saites
Vinčenco Grifo

**Vinčenco Grifo** (, dzimis ) ir itāļu futbolists, kurš spēlē pussarga pozīcijā un pārstāv Itālijas futbola izlasi. Kopš 2019. gada Grifo spēlē Vācijas Bundeslīgas komandā *[[SC Freiburg]]*, kur viņš ir arī komandas kapteinis.

Visu savu karjeru pavadījis Vācijā, kur pārstāvējis tādus klubus kā *[[TSG 1899 Hoffenheim|Hoffenheim]]* un Menhengladbahas "Borussia".

Itālijas futbola izlases rindās debitējis 2018. gadā.

## Sasniegumi
**SC Freiburg**

* Vācijas 2. Bundeslīga: 2015–16

## Ārējās saites
Ilass Bebu

**Ilass Bebu** (, dzimis ) ir Togo futbolists, kurš spēlē uzbrucēja pozīcijā un pārstāv Togo futbola izlasi. Kopš 2019. gada Bebu spēlē Vācijas Bundeslīgas komandā *[[TSG 1899 Hoffenheim|Hoffenheim]]*.

Iepriekš pārstāvējis Vācijas komandas *[[Fortuna Düsseldorf]]* un *[[Hannover 96]]*.

Togo futbola izlases rindās debitējis 2016. gadā.

## Ārējās saites
Diadī Samasekū

**Diadī Samasekū** (, dzimis ) ir Mali futbolists, kurš spēlē pussarga pozīcijā un pārstāv Mali futbola izlasi. Kopš 2019. gada Samasekū spēlē ASV augstākās futbola līgas komandā *[[Houston Dynamo]]*.

Iepriekš pārstāvējis Austrijas komandas *[[FC Liefering|Liefering]]* un *[[FC Red Bull Salzburg|Red Bull Salzburg]]*, Grieķijas komandu *[[Olympiacos F.C.|Olympiacos]]*, Spānijas komandu *[[Cádiz CF|Cádiz]]* un Vācijas komandu *[[TSG 1899 Hoffenheim|Hoffenheim]]*.

Mali futbola izlases rindās debitējis 2016. gadā. Pārstāvējis izlasi trijos Āfrikas Nāciju kausos.

## Sasniegumi
**Red Bull Salzburg**

* Austrijas Bundeslīga: 2016—17, 2017—18, 2018—19
* Austrijas kauss: 2016—17, 2018—19

## Ārējās saites
I Česons

**I Česons** (, dzimis ) ir Dienvidkorejas futbolists, kurš spēlē pussarga pozīcijā un pārstāv Dienvidkorejas futbola izlasi. Kopš 2021. gada I Česons spēlē Vācijas Bundeslīgas komandā *[[1. FSV Mainz 05|Mainz 05]]*.

Iepriekš pārstāvējis Dienvidkorejas komandu *[[Jeonbuk Hyundai Motors]]* un Vācijas komandu *[[Holstein Kiel]]*.

Dienvidkorejas futbola izlases rindās spēlējis 2018. un 2022. gada FIFA Pasaules kausā, kā arī 2019. un 2023. gada Āzijas kausā.

## Sasniegumi
**Jeonbuk Hyundai Motors**

* K League 1: 2014, 2015, 2017
* AFC Čempionu līga: 2016

## Ārējās saites
Džeksons Ērvains

**Džeksons Aleksandrs Ērvains** (, dzimis ) ir Austrālijas futbolists, kurš spēlē pussarga pozīcijā un pārstāv Austrālijas futbola izlasi. Kopš 2021. gada Ērvains spēlē Vācijas Bundeslīgas komandā *[[FC St. Pauli]]*.

Iepriekš pārstāvējis Austrālijas komandu *[[Frankston Pines SC|Frankston Pines]]*, Skotijas komandas *[[Celtic FC|Celtic]]*, *[[Kilmarnock FC|Kilmarnock]]*, *[[Ross County FC|Ross County]]* un *[[Hibernian FC|Hibernian]]*, kā arī Anglijas komandas *[[Burton Albion F.C.|Burton Albion]]* un *[[Hull City AFC|Hull City]]*.

Austrālijas futbola izlases rindās debitējis 2013. gadā. Pārstāvējis izlasi 2018. un 2022. gada FIFA Pasaules kausā.

## Sasniegumi
**Ross County**

* Skotijas Līgas kauss: 2015—16

**FC St. Pauli**

* Vācijas 2. Bundeslīga: 2023—24

## Ārējās saites
Ermedins Demirovičs

**Ermedins Demirovičs** () ir bosniešu futbolists, kurš spēlē uzbrucēja pozīcijā un pārstāv Bosnijas un Hercegovinas futbola izlasi. Kopš 2024. gada Demirovičs spēlē Vācijas Bundeslīgas komandā *[[VfB Stuttgart]]*.

Iepriekš pārstāvējis Spānijas komandas *[[Deportivo Alavés|Alavés]]* un *[[UD Almería|Almería]]*, Francijas komandu *[[FC Sochaux-Montbéliard|Sochaux]]*, Šveices komandu *[[FC St. Gallen|St. Gallen]]*, kā arī Vācijas komanas *[[SC Freiburg]]* un *[[FC Augsburg]]*.

Bosnijas un Hercegovinas futbola izlases rindās debitējis 2021. gadā.

## Ārējās saites
Heaven's Gate

***Heaven's Gate*** var būt:

* *[[Heaven's Gate (sekta)|Heaven's Gate]]* — sekta ASV;
* "Debesu vārti" (*Heaven's Gate*) — 1980. gada ASV vesterna filma.
Kevins Fogts

**Kevins Fogts** (, dzimis ) ir Vācijas futbolists, kurš spēlē aizsarga vai pussarga pozīcijā. Kopš 2025. gada Fogts spēlē Vācijas 2. Bundeslīgas komandā *[[VfL Bochum]].*

Iepriekš pārstāvējis Vācijas komandas *[[FC Augsburg]]*, *[[1. FC Köln]]*, *[[TSG 1899 Hoffenheim]]* un *[[SV Werder Bremen|Werder Bremen]]* un *[[1. FC Union Berlin|Union Berlin]].*

## Ārējās saites
Volasi

**Volasi** (; ) ir pilsēta Anglijā, Mērzisaidas metropoles grāfistē, Viralas metropoles boro administratīvais centrs un otra lielākā apdzīvotā vieta. Atrodas grāfistes rietumos Viralas pussalas ziemeļu galā pie Mērzi upes ietekas jūrā  no grāfistes galvenās pilsētas Liverpūles un  no valsts galvaspilsētas Londonas.

## Vēsture
Apdzīvotās vietas nosaukums cēlies no ģermāņu *Walha* (no tā cēlies arī Velsas nosaukums) un *-ey* — ‘britu sala’ — mūsdienu pilsētas teritorija agrāk no pārējās Viralas pussalas bija atdalīta ar atteku. Līdz 19. gadsimtam pilsētas teritorija bija reti apdzīvota, šeit dažos ciemos dzīvoja zemnieki un zvejnieki un izplatīta nodarbošanās bija kontrabanda.

19. gadsimta sākumā Mērzi estuāra piekraste no Sīkombas līdz Rokpointa ragam kļuva par populāru vietu, kur apmesties pensionētiem turīgiem Liverpūles tirgotājiem un kapteiņiem. Ap to pašu laiku sāka attīstīties Egremontas rajons. 1840. gados bijušajā attekā starp Volasi un dienvidos esošo Bērkenhedu uzbūvēja doku sistēmu, kur izvērsās kuģubūve un kuģu remonts. Doku blakusteritorijā attīstījās citas ražošanas nozares — cukura, cementa un minerālmēslu ražošana.

19. gadsimta otrajā pusē par populāru piejūras kūrortu attīstījās Ņūbraitona pie Liverpūles līča; apmeklēja galvenokārt Liverpūles un citu Lankašīras rūpniecisko pilsētu iedzīvotāji. 1886. gadā atvērtā Mērzi dzelzceļa līnija, kas pa tuneli zem upes savienoja Volasi ar Liverpūli, ievērojami sekmēja pilsētas tālāku izaugsmi. 1913. gadā Volasi ieguva grāfistes boro statusu, bet 1928. gadā tai administratīvi pievienoja Moretonas pilsētu. Pēc otrā pasaules kara Ņūbraitonas kūrorts zaudēja savu popularitāti, kā arī ievērojami saruka rūpnieciskās aktivitātes dokos, kā rezultātā Volasi attīstījās lielākoties kā Liverpūles dzīvojamā piepilsēta.

## Atsauces

## Ārējās saites
Bērkenheda

**Bērkenheda** (; ) ir pilsēta Anglijā, Mērzisaidas metropoles grāfistē, Viralas metropoles boro lielākā apdzīvotā vieta. Atrodas grāfistes rietumos Viralas pussalas ziemeļaustrumos pie Mērzi estuāra iepretī grāfistes galvenajai pilsētai Liverpūlei un  no valsts galvaspilsētas Londonas. Ar 325 tūkstošiem iedzīvotāju Bērkenheda ir 19. lielākā urbānā aglomerācija valstī.

## Vēsture
Apdzīvotās vietas nosaukums cēlies no senangļu valodas *bircen* — ‘bērzu rags’. Ap 1150. gadu šeit dibināta benediktīniešu priorija un 1318. gadā ar karaļa Edvarda II atļauju atvērta prāmju satiksme pār Mērzi. Līdz 19. gadsimtam Bērkenheda bija pārsvarā lauksaimniecības teritorija. 1817. gadā tika atvērta tvaikoņu prāmju pārceltuve pār Mērzi, kas ievērojami stimulēja pilsētas izaugsmi. Bērkenhedā attīstījās kuģubūve un metalurģija. 1886. gadā atvērtā Mērzi dzelzceļa līnija, kas pa tuneli zem upes savienoja Bērkenhedu ar Liverpūli, ievērojami sekmēja pilsētas tālāku izaugsmi. 1877. gadā Bērkenheda ieguva municipālā boro statusu, bet 1889. gadā — grāfistes boro statusu. 1934. gadā tika atklāts automobiļu satiksmes tunelis starp Bērkenhedu un Liverpūli. 1981. gada 23. novembrī pilsēta ievērojami cieta viesuļvētrā, kas tolaik bija spēcīgākā novērotā vētra valstī.

## Atsauces

## Ārējās saites
Navagraha

**Navagraha** (sanskritāː नवग्रह — "deviņas valstības") ir vēdiskās astroloģijas apzīmējums deviņiem padieviem, kas personificē Sauli, Mēnesi un planētas.

## Deviņas valstības
#Sūrja (सूर्य)	Saule
#Čandra (चंद्र)	Mēness
#Mangala (मंगल)	Marss
#Budha (बुध)	Merkurs
#Brihaspati (बृहस्पति)	Jupiters
#Šukra (शुक्र)	Venēra
#Šani (शनि)	Saturns
#Rahu (राहु) neredzamā planēta, kas izraisa saules aptumsumus
#Ketu (केतु)	neredzamā planēta, kas izraisa mēness aptumsumus
Seftona

**Seftonas boro** () ir metropoles boro (distrikts) Anglijā, Mērzisaidas grāfistē. Aizņem grāfistes ziemeļrietumu daļu un robežojas austrumos ar Lankašīru, dienvidaustrumos — ar Nousli un Liverpūli, bet rietumos tā krastus apskalo Īrijas jūra un tās Liverpūles līcis. Distrikta lielākā apdzīvotā vieta ir Sautporta, bet administratīvās iestādes atrodas Sautportā un Būtlā.

## Vēsture
Metropoles distrikts tagadējās robežās izveidots 1974. gada 1. aprīlī, apvienojot Lankašīras grāfistei piederējušos Sautportas un Būtlas grāfistes boro ar Krosbi municipālo boro, Formbi un Literlendas urbānajiem distriktiem un daļu no Rietumlankašīras lauku distrikta, un iekļaujot to jaunizveidotajā Mērzisaidas grāfistē. Boro nosaukumu izvēlējās, lai neizceltu nevienu no tā sastāvdaļām un nodēvēja pēc Seftonas grāfiem, kam bijusi cieša saikne ar šo apvidu.

## Administrācija
Administratīvi Seftonas boro teritoriju veido divās daļās sadalīta ārpuspagastu teritorija (*unparished area*), ko pārvalda boro padome, un kas iekļauj Sautportas ( iedzīvotāji), Būtlas (), Krosbi () un Literlendas () pilsētas, Magalas () un Formbi () pagasta līmeņa pilsētas, kā arī 8 lauku pagasti.

## Atsauces

## Ārējās saites

*
Sautporta

**Sautporta** () ir piejūras kūrortpilsēta Anglijā, Mērzisaidas metropoles grāfistē, Seftonas metropoles boro lielākā apdzīvotā vieta un viens no administratīvajiem centriem. Atrodas grāfistes ziemeļrietumos Īrijas jūras krastā  no grāfistes galvenās pilsētas Liverpūles un  no valsts galvaspilsētas Londonas.

## Vēsture
Līdz 18. gadsimtam, kad kļuva populāri piejūras kūrorti un peldes jūras ūdenī, tagadējās Sautportas vietā atradās daži nelieli zvejnieku ciemi, no kuriem lielākais bija Čērčtauna. 1575. gadā krastā pie Čērčtaunas tika izmests kuģis ar kartupeļu kravu un ciems kļuva par pirmo vietu Anglijā, kur sāka augt šī kultūra.

1792. gadā Čērčtaunas kroga īpašnieks Viljams Satons izmantoja radušos situāciju un piejūras kāpās uzbūvēja peldu mājas. 1797. gadā Satons pie peldu mājām uzbūvēja pirmo viesnīcu *South Port Hotel*, no kuras cēlies pilsētas nosaukums, neskatoties uz to, ka ostas šeit nekad nav bijis. 19. gadsimtā Sautporta strauji izauga, pateicoties ērtajai satiksmei pa iekšzemes kanāliem; 1820. gadā tā vidēji gadā jau uzņēma 20 tūkstošus apmeklētāju. 1866. gadā Sautportai tika piešķirts municipālā boro statuss, bet 1905. gadā, sasniedzot 50 tūkstošu iedzīvotāju skaitu, — grāfistes boro statuss. 1974. gadā Sautporta iekļauta jaunizveidotajā Seftonas metropoles boro.

## Atsauces

## Ārējās saites
Fabiāns Rīders

**Fabiāns Rīders** (, dzimis ) ir Šveices futbolists, kurš spēlē pussarga pozīcijā un pārstāv Šveices futbola izlasi. Kopš 2025. gada Rīders spēlē Vācijas Bundeslīgas komandā *[[FC Augsburg]]*.

Iepriekš spēlējis arī Šveices komandā *[[BSC Young Boys|Young Boys]]*., Francijas komandā *[[Stade Rennais F.C.|Rennes]]* un Vācijas komandā *[[VfB Stuttgart]].*

Šveices futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā un 2024. gada Eiropas čempionātā.

## Sasniegumi
**Young Boys**

* Šveices Superlīga: 2020—21, 2022—23
* Šveices kauss: 2022—23

## Ārējas saites
Matūšs Bero

**Matūšs Bero** (, dzimis ) ir slovāku futbolists, kurš spēlē pussarga pozīcijā un pārstāv Slovākijas futbola izlasi. Kopš 2023. gada Bero spēlē Vācijas Bundeslīgass komandā *[[VfL Bochum]]*.

Iepriekš pārstāvējis Slovākijas komandu *[[FK AS Trenčín|AS Trenčín]]*, Turcijas komandu *[[Trabzonspor]]* un Nīderlandes komandu *[[SBV Vitesse|Vitesse]]*.

Slovākijas futbola izlases rindās debitējis 2016. gadā. Pārstāvējis izlasi 2024. gada Eiropas čempionātā.

## Sasniegumi
**AS Trenčín**

* Slovākijas Superlīga: 2014–15, 2015–16
* Slovākijas kauss: 2014–15, 2015–16

## Ārējās saites
Parastais rasaskrēsliņš

**Parastais rasaskrēsliņš** (*Alchemilla vulgaris*) ir mainīga izskata rasaskrēsliņu suga. Tā ir ļoti plaši sastopama Eiropā, galvenokārt mērenajā joslā, tostarp ļoti bieži visā Latvijas teritorijā.

## Atsauces

## Ārējās saites
Būtla

**Būtla** (; ) ir pilsēta Anglijā, Mērzisaidas metropoles grāfistē, Seftonas metropoles boro otra lielākā apdzīvotā vieta un viens no administratīvajiem centriem. Atrodas grāfistes rietumos pie Mērzi ietekas Īrijas jūrā, Liverpūles ziemeļrietumu piepilsēta.

## Vēsture
Līdz 19. gadsimtam Būtla bija neliels ciems smilšu kāpās pie Mērzi ietekas jūrā; tās nosaukums cēlies no senangļu valodas *bold* vai *botle* — ‘mājoklis’. 19. gadsimta sākumā Būtla sāka attīstīties kā turīgo Liverpūles iedzīvotāju piejūras kūrorts. 1840. gados Būtlu savienoja ar dzelzceļu un sākās pilsētas strauja izaugsme. Līdz 19. gadsimta beigām gar visu pilsētas piekrasti izbūvēja dokus un pilsēta kļuva ļoti industrializēta. Jau 1868. gadā Būtla ieguva municipālā boro statusu, bet 1889. gadā tai piešķīra grāfistes boro statusu; šajā laikā tā formāli tika saukta *Bootle-cum-Linacre*. Otrā pasaules kara laikā Būtla un tās osta smagi cieta vācu bombardēšanās, tiek uzskatīts, ka Būtla ir visstiprāk bombardēšanās cietusī pilsēta valstī. Pēc kara pilsēta attīstījās lielākoties kā Liverpūles dzīvojamā piepilsēta. 1960.—1970. gados Būtlas osta zaudēja savu nozīmību un pilsēta cieta no ievērojama bezdarba un iedzīvotāju skaita zuduma. Vēl 2000. gadu sākumā Būtla bija viena no nabadzīgākajām pilsētām valstī ar augstu bezdarba līmeni.

## Atsauces

## Ārējās saites
Krosbi

**Krosbi** () ir pilsēta Anglijā, Mērzisaidas metropoles grāfistē, Seftonas metropoles boro trešā lielākā apdzīvotā vieta. Atrodas grāfistes rietumos Īrijas jūras Liverpūles līča krastā, viena no Liverpūles ziemeļrietumu piepilsētām.

## Vēsture
Pilsētas nosaukums cēlies no senskandināvu valodas *Krossabyr* — ‘ciems ar krustu’; Pastardienas grāmatā 1086. gadā tā minēta kā *Crosebi*. Krosbi sāka attīstīties kā Liverpūles dzīvojamā priekšpilsēta pēc dzelzceļa līnijas izbūves 1848. gadā. 1937. gadā tai piešķīra municipālā boro statusu. 

## Atsauces

## Ārējās saites
Mehāniķis (filma)

**"Mehāniķis"** () ir 2011. gada ASV asa sižeta trillera filma, kuras režisors ir Saimons Vests. Filmā galvenās lomas atveido Džeisons Steitems, Bens Fosters, Donalds Saterlends un Tonijs Goldvins. Filma ir jauns ekranizējums 1972. gada Maikla Vinnera filmai *[[The Mechanic (1972. gada filma)|The Mechanic]]*.

Filma stāsta par profesionālu slepkavu Artūru Bišopu (Steitems), kurš apmāca mācekli, kuram ir saistība ar viņa pēdējo upuri.

Filmas "Mehāniķis" pirmizrāde notika . Filma saņēma viduvējas kritiķu atsauksmes. 2016. gadā filmai iznāca turpinājums "Mehāniķis: Augšāmcelšanās".

## Atsauces

## Ārējās saites
Verners Kohs

**Verners Kohs** (dzimis  Ventspilī) ir latviešu basketbolists, spēlē spēka uzbrucēja pozīcijā. 2026. gadā pārstāv Latvijas—Igaunijas Basketbola līgas un Latvijas Basketbola līgas (LBL) klubu Valmiera Glass VIA. Trīskārtējs LBL čempions VEF Rīga sastāvā.

## Karjera
Jaunatnes basketbolā spēlējis dzimtās Ventspils sistēmā, bet 2013. gadā pārcēlies uz Rīgu, pievienojoties VEF Rīga.

2015. gadā V. Kohs devās uz Spāniju, nonākot *[[CAI Zaragoza]]* sistēmā. Pēc tam pārcēlies uz Čehiju, kur trenējies pazīstamajā *[[Get Better Academy]]* jaunatnes sistēmā. Vēlāk atgriezies Spānijā, bet no 2019. līdz 2021. gadam pārstāvēja VEF, ko trenēja Jānis Gailītis, visas trīs sezonas kļūdams par LBL čempionu. Pēc tam spēlējis BK Liepāja, kā arī Itālijā, Nīderlandē un Polijā. Pēc vienas sezonas Polijā, 2024. gada augustā V. Kohs atgriezās spēlēt Latvijā, pievienojoties Latvijas—Igaunijas Basketbola līgas klubam Valmiera Glass VIA.

Pārstāvējis visu vecumu Latvijas jaunatnes izlases. Pieaugušo Latvijas basketbola izlasē aizvadījis tikai vienu spēli, 2021. gadā dodoties laukumā pārbaudes spēlē pret Poliju.

## Atsauces

## Ārējās saites
Stilobats

[thumb|310px|Hēras I tempļa stilobats [Pestuma|Pestumā (fragments).]]
**Stilobats** (, latinizēts: *stylobatēs*, "pamatne, uz kuras dus kolonnas") arhitektūrā ir augšējais pakāpiens (vai augšējā virsma), uz kuras izvietots sengrieķu templis. Tā ir krepidomas jeb pakāpienveida platformas augšējā daļa, kas paaugstina ēku virs zemes līmeņa, piešķirot tai paaugstinātu un palielinātu izskatu. Tas ir tempļa pirmais līmenis, virs kura jau balstījās tā kolonnas. Savukārt, tempļa platformas (krepidomas) apakšējie pakāpieni tiek saukti par stereobatiem jeb akmens pamatnēm. Dažos tekstos termins "stereobats" tiek izmantots attīcībā uz visu pakāpienveida platformu. Grieķu tempļu garums un platums bieži vien tiek ņemts, pamatojoties uz stilobata izmēriem. Reizēm stilobata termins tiek nepareizi lietots, attiecinot to uz visu krepidomu. Mūsdienu arhitektūrā stilobats ir ēkas pakāpienveida pamatnes augšējā daļa vai arī kopējais pagrabstāvs, kas apvieno vairākas celtnes. Mūsdienās stilobati ir populāri, izmantojot tos augstceltņu celtniecībā.

Stilobats bieži vien tika projektēts tā, lai būtu saskaņots ar citu tempļa elementu izmēriem. Grieķu doriskajos tempļos stilobata garums un platums bija savstarpēji saistīti, un dažos agrīnajos tempļos kolonnu augstums veidoja vienu trešdaļu no stilobata platuma.

Kā stilobats, tā arī citi krepidomas pakāpieni uz redzamajām virsmām var būt rotāts ar stuka veidojumiem vai citiem dekoratīviem rotājumiem. Savukārt, Partenonā stilobatam ir neliels izliekums, kas sānu fasāžu centrālajā zonā lēzeni paceļas apmēram līdz desmit centimetriem, bet gala fasādēs - apmēram līdz pieciem centimetriem, tādējādi, veidojot perspektīvas ilūziju, padara to lielāku un rada patīkamāku izskatu.

## Dažādu klasisko orderu stilobati
Doriešu orderī kolonnai nav atsevišķas pamatnes, bet tā balstās tieši uz stilobatu. Dorisko krepidomu veido trīs proporcionāla izmēra pakāpieni, un parasti visu pakāpienu augstums ir vienāds, un tādēļ bieži vien pie ieejas starp pakāpieniem ir nepieciešami papildus pakāpieni, lai varētu bez piepūles nokļūt templī.

Joniskajā orderī templis arī tiek celts uz krepidomas, kas atšķiras ar pakāpienu skaitu, taču kolonna šeit balstās nevis tieši uz silobata, bet uz individuālas pamatnes jeb t.s. bāzes.

Korintiskajā orderī augstāks stilobats un kolonnu novietojums ir analoģisks joniskajiem tempļiem. 

Romieši, sekojot etrusku arhitektūras tradīcijai, pielietoja citu pieeju, veidojot daudz augstāku stilobatu, kuram pakāpieni atradās tikai pretī ieejai tempļa portikā.

## Atsauces
Haitona

**Haitona ar Robi** (; ) ir pilsēta Anglijā, Mērzisaidas metropoles grāfistē, Nousli metropoles boro administratīvais centrs un otra lielākā apdzīvotā vieta. Atrodas grāfistes vidusdaļā, Liverpūles austrumu piepilsēta.

## Vēsture
Apdzīvoto vietu 7. gadsimta pirmajā pusē dibinājuši angli; Pastardienas grāmatā 1086. gadā tā minēta kā *Hitune*. Haitona atrodas Lankašīras akmeņogļu baseina dienvidrietumu malā un 19. gadsimtā šeit sāka iegūt akmeņogles. Raktuvju strādnieki lielākoties bija ieceļotāji no Velsas. 1830. gadā caur Haitonu Džordža Stīvensona vadībā tika izbūvēta Liverpūles—Mančestras dzelzceļa līnija, kas bija pasaulē pirmā dzelzceļa līnija ar regulāru pasažieru satiksmi; satiksmi svinīgi atklāja Haitonas piepilsētas Robi stacijā. No 1930. gadiem Haitona attīstījās kā Liverpūles dzīvojamā piepilsēta. Akmeņogļu ieguve turpinājās līdz 1984. gadam, kad tika slēgtas pēdējās raktuves. 

## Atsauces

## Ārējās saites
Nousli

**Nousli boro** (; ) ir metropoles boro (distrikts) Anglijā, Mērzisaidas grāfistē. Atrodas grāfistes vidusdaļā, robežojas ziemeļos ar Lankašīru, austrumos — ar Senthelensu, dienvidos — ar Češīru, bet rietumos — ar Liverpūli un Seftonu. Distrikta administratīvais centrs ir Haitona, bet lielākā apdzīvotā vieta — Kērkbi.

## Vēsture
Metropoles distrikts tagadējās robežās izveidots 1974. gada 1. aprīlī, apvienojot Lankašīras grāfistei piederējušos Haitonas, Kērkbi un Preskotas urbānos distriktus un sešus pagastus no Vistonas un Rietumlankašīras lauku distriktiem, un iekļaujot to jaunizveidotajā Mērzisaidas grāfistē. Boro nosaukts pēc Nousli ciema distrikta vidusdaļā, kurā atrodas Dārbi grāfu Stenliju dzimtas vēsturiskā muiža Nouslihola.

## Administrācija
Administratīvi Seftonas boro teritoriju veido divās daļās sadalīta ārpuspagastu teritorija (*unparished area*), ko pārvalda boro padome, un kas iekļauj Kērkbi ( iedzīvotāji) un Haitonas () pilsētas, Heilvudas (), Vistonas () un Preskotas () pagasta līmeņa pilsētas, kā arī divi lauku pagasti.

## Atsauces

## Ārējās saites

*
Senthelensa (boro)

**Senthelensas boro** () ir metropoles boro (distrikts) Anglijā, Mērzisaidas grāfistē. Aizņem grāfistes austrumdaļu, robežojas ziemeļrietumos ar Lankašīru, ziemeļaustrumos — ar Lielo Mančestru, dienvidaustrumos — ar Češīru, bet rietumos — ar Nousli. Distrikta administratīvais centrs un lielākā apdzīvotā vieta ir Senthelensa.

## Vēsture
Metropoles distrikts tagadējās robežās izveidots 1974. gada 1. aprīlī, apvienojot Lankašīras grāfistei piederējušos Senthelensas grāfistes boro, Heidokas, Ņūtonlevilovas, Reinfordas, Bilindžas un Vinstenli (daļēji), Eštonas Meikerfīldā (daļēji) urbānos distriktus un daļu no Vistonas lauku distrikta, un iekļaujot to jaunizveidotajā Mērzisaidas grāfistē.

## Administrācija
Administratīvi Senthelensas boro teritoriju veido ārpuspagastu teritorija (*unparished area*), ko pārvalda boro padome, un kas iekļauj Senthelensas ( iedzīvotāji) un Ņūtonlevilovas () pilsētas, kā arī 7 lauku pagasti.

## Atsauces

## Ārējās saites

*
Gušču pilskalns

**Gušču pilskalns**, arī **Gusčas pilskalns** jeb **Kaupras kalns**, atrodas Rēzeknes novada Silmalas pagastā un izveidots apmēram ziemeļrietumu-dienvidaustrumu virzienā orientētā paugurā, kura dienvidrietumu pusē ir pārpurvojies ezers, bet pretējā pusē — Maltas upes krūmiem aizaugusī paliene. Paugurs atrodas uz ziemeļaustrumiem no Guščiem, taisnā līnijā nepilna kilometra attālumā. Pilskalns ierīkots paugura vidusdaļā. Pilskalns apaudzis ar lapu kokiem, biezu ievu un citu krūmu pamežu, ir grūti pārstaigājams. Apkārtnē atrodas vairāki lieli smilšu karjeri. Uz austrumiem no pilskalna jau pirms Otrā pasaules kara ir bijis plašs karjers ar dzelzceļa atzaru.

Pilskalns ierīkots paugura augstākajā vietā, kur tā ir arī nedaudz platāka. Pilskalna plakums atrodas ap 15 m virs līdzās esošā ezera līmeņa. No ziemeļrietumu puses pilskalna plakums ir nodalīts ar vairākiem grāviem, vaļņiem un nelielu uzmetumu vai, iespējams, zemu valni pilskalna plakuma galā. Šie mākslīgie veidojumi ir nepārprotami un noteikti liecina par pilskalnu, lai gan vaļņi no grāvja dibena ir tikai apmēram metru augsti vai nedaudz augstāki. Pretējā pilskalna galā bijusi līdzīga nocietinājumu sistēma, tomēr tur grāvji un vaļņi ir mazāk izteikti, dabā grūti saskatāmi; labāk redzami tie ir LIDAR datos. Šie materiāli arī rāda, ka lēzenākajā pilskalna ziemeļaustrumu nogāzē, dažus metrus zemāk par plakumu, ir terase, kas savienojas ar pilskalna plakumam tuvākajiem grāvjiem abos pilskalna galos. Dabā šo terasi grūti saskatīt. Pilskalna plakums ir garš un šaurs (ap 50 x 15—20 m). Viss senā nocietinājuma garums — ap 90 m. Kalna dienvidrietumu nogāze jau dabiski ir pietiekami stāva, lai tā nebūtu mākslīgi jāstāvina. LIDAR dati šajā pilskalna pusē, kalna pakājē pie aizaugušā ezera malas, uzrāda vairākus pilskalnam perpendikulārus grāvjveida iedziļinājumus, kas it kā novietoti iepretim pilskalna abu galu nocietinājumiem. Dabā šos iedziļinājumus noteikti konstatēt nevar. Atzīmējams, ka citos tāda veida pilskalnos pakājes nocietinājumi nav zināmi. Iespējams, ka šiem rakumiem ir jaunāku laiku izcelsme.

Gušču pilskalns ierīkots Latgalei tradicionāli — no divām pusēm labi norobežots paugurs pārrakts ar relatīvi sekliem grāvjiem, no kuriem izraktās zemes uzmestās ne visai augstos vaļņos. Lēzenākajā nogāzē izveidotas terases, kas savienojas ar pilskalna abu galu grāvjiem. Kultūrslānis pilskalnā nav vizuāli konstatējams. Gušču pilskalnu varētu uzskatīt par samērā labi izveidotu un nocietinātu patvēruma pilskalnu, kādi kopumā ir Austrumlatvijai raksturīgi.

## Atsauces

## Ārējās saites

* Gušču pilskalns
Rāni Hedīra

**Rāni Hedīra** (, dzimis ) ir Vācijas futbolists, kurš spēlē pussarga pozīcijā. Kopš 2021. gada Hedīra spēlē Vācijas Bundeslīgas komandā *[[1. FC Union Berlin|Union Berlin]]*.

Iepriekš pārstāvējis arī Vācijas komandas *[[VfB Stuttgart]]*, *[[RB Leipzig]]* un *[[FC Augsburg]]*.

Rāni Hedīras vecākais brālis ir bijušais Vācijas futbola izlases dalībnieks Sāmi Hedīra.

## Ārējās saites
Čons Ujons

**Čons Ujons** (, dzimis ) ir Dienvidkorejas futbolists, kurš spēlē uzbrucēja vai uzbrūkoša pussarga pozīcijā un pārstāv Dienvidkorejas futbola izlasi. Kopš 2024. gada Čons Ujons spēlē Vācijas Bundeslīgas komandā *[[1. FC Union Berlin|Union Berlin]]*, kas viņu īrē no *[[VfB Stuttgart]]*.

Iepriekš pārstāvējis arī Vācijas komandas Minhenes "Bayern" un *[[SC Freiburg]]*.

Dienvidkorejas futbola izlases rindās debitējis 2021. gadā. Pārstāvējis izlasi 2022. gada FIFA Pasaules kausā, kā arī 2023. gada Āzijas kausā.

## Sasniegumi
**Bayern Munich**

* Vācijas Bundeslīga: 2018—19

## Ārējās saites
Mārvins Dukšs

**Mārvins Dukšs** (, dzimis ) ir Vācijas futbolists, kurš spēlē uzbrucēja pozīcijā un pārstāv Vācijas futbola izlasi. Kopš 2025. gada Dukšs spēlē Anglijas čempionāta komandā *[[Birmingham City FC|Birmingham City]]*.

Iepriekš spēlējis Vācijas komandās Dortmundes "Borussia", *[[SC Paderborn 07|SC Paderborn]]*, *[[FC St. Pauli]]*, Ķīles "Holstein", *[[Fortuna Düsseldorf]]*, *[[Hannover 96]]* un Brēmenes "Werder".

Vācijas futbola izlases rindās debitējis 2023. gadā.

## Ārējās saites
Romano Šmids

**Romano Kristians Šmids** (, dzimis ) ir austriešu futbolists, kurš spēlē pussarga pozīcijā un pārstāv Austrijas futbola izlasi. Kopš 2019. gada Šmids spēlē Vācijas Bundeslīgas komandā Brēmenes "Werder".

Iepriekš pārstāvējis Austrijas komandas Grācas "Sturm", *[[FC Red Bull Salzburg|Red Bull Salzburg]]*, *[[FC Liefering]]* un *[[Wolfsberger AC]]*.

Austrijas futbola izlases rindās debitējis 2022. gadā. Pārstāvējis izlasi 2024. gada Eiropas čempionātā.

## Ārējās saites
Anatolijs Kašpirovskis

**Anatolijs Kašpirovskis** (, ; dzimis ) ir ukraiņu un poļu izcelsmes krievu psihoterapeits, kurš apgalvo, ka ir hipnotizētājs, ekstrasenss un dziednieks, kā arī apsūdzēts šarlatānismā. Kļuvis populārs 1989. gadā pēc t.s. "hipnozes" seansiem PSRS Centrālajā televīzijā. Ir medicīnisko zinātņu kandidāts. Darbojies politikā.

## Biogrāfija
Dzimis 1939. gada 11. augustā Hmeļnickā, Ukrainas PSR. Tēvs Mihails Kašpirovskis (1912—1985) bija karavīrs, pēc tautības — ukrainis. Māte Jadviga Hmeļnicka (1918—2002), bija poliete. Kašpirovskim bija viens brālis un divas māsas. PSRS—Vācijas kara laikā ģimene evakuējās uz Kazahstānu, viņi dzīvoja apmetnē pie Ču upes.

1962. gadā Kašpirovskis absolvēja Vinnicas Medicīnas institūtu (vēlāk pārdēvēts par universitāti) un pēc tā absolvēšanas 28 gadus strādāja psihiatriskajā slimnīcā Vinnicā. Strādājis blakusdarbā, kur naktīs iekrāvis pašizgāzējos maisus ar cementu, kā arī baļķus. Viņš nodarbojies ar svarcelšanu un boksu, kļuvis par PSRS sporta meistaru smagatlētikā. 1962. un 1963. gadā strādājis par ārstu Vinnicas dzelzceļa slimnīcā, 1987. gadā bijis psihoterapeits PSRS svarcelšanas izlasē. Vēlāk, 1988.—1989. gadā — Kijivas republikāniskā psihoterapijas centra vadītājs. No 1989. līdz 1993. gadam strādājis Kijivas Starptautiskā psihoterapijas centra vadītāja amatā.

Kašpirovskis kļuvis slavens 1989. gadā, pēc tam, kad sāka vadīt vairākus pretrunīgi vērtētus "masu hipnozes" un "ārstniecības" teleseansus un teletiltus padomju televīzijā. Kašpirovska TV karjeru atbalstīja Ukrainas PSR vadība un politiķi, kuri vēlāk palīdzēja viņam kļūt par Krievijas Liberāli demokrātiskās partijas deputātu Krievijas Federācijas Valsts Domē.

1993. gadā izdevis monogrāfiju, kā arī ievēlēts Krievijas Valsts Domē, pēc tam 1995. gadā pārcēlies uz ASV, kur pelnīja naudu, ārstējot imigrantus no bijušās PSRS valstīm.

### Politiskā karjera
1993. gadā ievēlēts Krievijas Federācijas Valsts domē no KLDP saraksta Jaroslavļas 189. vēlēšanu apgabalā. Tā paša gada 5. martā viņš paziņoja par izstāšanos no frakcijas (ar faksu no ASV), apsūdzot Vladimiru Žirinovski rasismā un kara propagandā. Tomēr, atgriežoties Krievijā 1994. gada aprīlī, Kašpirovskis palika frakcijā. Viņš atkārtoti to pameta 1995. gada 1. jūlijā.

Budjonnovskas terorakta laikā, 1995. gadā, viņš piedalījās sarunās starp federālajiem spēkiem un Šamila Basajeva vadītajiem teroristiem. Kašpirovskis mēģinājis hipnotizēt Basajevu, taču tas nav izdevies.

### Privātā dzīve
Pirmā Kašpirovska sieva bija Valentīna. Šajā laulībā dzimuši dēls Sergejs, bokseris, un meita Jeļena (1968—2018), ārste. Otrā sieva (1992—2014) — Irina.

Ir sens Ukrainas žurnālista un publicista Dmitrija Gordona draugs.

Šobrīd (2024. gadā) Kašpirovskis dzīvo gan ASV, gan Krievijā.

## Atsauces

## Ārējās saites
* Kašpirovska interneta mājaslapa